‘हीरोपंती’ और ‘बागी’ जैसी सफल एक्शन फिल्में निर्देशित करने के बाद अब सब्बीर खान म्यूजिकल रोमांटिक फिल्म ‘‘मुन्ना माइकल’’ लेकर आए हैं. जिसमें टाइगर श्राफ व नवाजुद्दीन सिद्दिकी जैसे कलाकारों के साथ नवोदित अभिनेत्री निधि अग्रवाल ने अभिनय किया है. अभिनेता टाइगर श्राफ के साथ सब्बीर खान की यह लगातार तीसरी फिल्म है. इतना ही नही इस फिल्म के शुरू होने पर सब्बीर खान की पिछली फिल्म ‘‘बागी’’ की ही भांति इस फिल्म को लेकर भी कुछ विवाद हुए थे.